Meer as 200 brandbestryders het deur die nag gewerk en dele van die gebou is steeds nie veilig verklaar nie. Al wat nou oorbly is die massiewe uitgebrande gebou in die middel van die werkersklasbuurt.
Theresa May, Brittanje se premier, het onderneem dat ŉ ondersoek na die oorsaak van die brand gedoen sal word. Sy het gesê sy beplan om vandag die toneel te besoek. Sadiq Khan, burgemeester van Londen, het gesê baie vrae moet beantwoord word oor die veiligheid van verskeie woonstelgeboue in die stad.